शेयरों का विभाजन करेगा एचडीएफसी  
निजी क्षेत्र के एचडीएफसी बैंक ने अपने शेयरों के उपविभाजन की घोषणा की है, ताकि कंपनी में खुदरा हिस्सेदारी को प्रोत्साहित किया जा सके।
निजी क्षेत्र के एचडीएफसी बैंक ने अपने शेयरों के उपविभाजन की घोषणा की है, ताकि कंपनी में खुदरा हिस्सेदारी को प्रोत्साहित किया जा सके। बैंक अपने शेयर का 1:5 के अनुपात में उपविभाजन करेगा। बैंक के शेयरधारकों ने इस आशय के प्रस्ताव को यहां 17वीं आम बैठक में मंजूरी दी।  बैंक ने एनएसई को सूचित किया है कि इसके तहत 10 रुपये अंकित मूल्य के शेयर को 2-2 रुपये के पांच शेयरों में बांटा जाएगा।  उल्लेखनीय है कि शेयरों का विभाजन आमतौर पर तब किया जाता है, जबकि किसी कंपनी के शेयर बहुत ऊंचे चले जाएं। विभाजन से शेयरों की कीमत घटती है और खुदरा निवेशकों के लिए उनमें निवेश करना आसान हो जाता है। बैंक के बोर्ड ने शेयरों के उपविभाजन को 18 अप्रैल को मंजूरी दी थी।